Māsas (2022. gada filma)

"Māsas" ir 2022. gada Latvijas ģimenes drāmas filma. Šī ir režisores Lindas Oltes pirmā pilnmetrāžas filma, un tā seko divām māsām, kuras dzīvo bērnunamā un kuras vēlas adoptēt amerikāņu ģimene.

Pasaules pirmizrāde notika 18. oktobrī Varšavas Starptautiskajā kinofestivālā. Latvijas pirmizrāde notika 2022. gada 20. oktobrī.

 Sižets 
Sociāla ģimenes drāma par bērnunamā uzaugušām māsām Anastasiju un Diānu, kurām rodas iespēja tikt adoptētām amerikāņu ģimenē. Filmas galvenā varone ir dumpinieciskā Anastasija, kura ir pārliecināta, ka viņai nekādi adoptētāji nav vajadzīgi. Kad meitene uzzina savas bioloģiskās mātes Allas atrašanās vietu, Anastasija nolemj darīt visu, lai atjaunotu kontaktu un iemantotu mammas mīlestību.

 Filmēšanas gaita 
Režisore sākotnēji apsvēra veidot dokumentālo filmu, taču trīs gadu garumā, pētot dažādas institūcijas, runājot ar darbiniekiem, pašiem bērniem un dažādiem speciālistiem, domu par dokumentālo filmu dažādu iemeslu dēļ atmeta, bet tā vietā tapa sociāla drāma, kas tomēr sevī ietver visu to dokumentalitāti, kas sakrāta trīs gados. Situācijas un notikumi nav izdomāti, bet tiešām notikuši ar bērniem, kas mīt kādā no Latvijas bērnunamiem, kuros viesojās režisore.

 Atsauces 

 Ārējās saites 

Kategorija:Filmas latviešu valodā
Kategorija:2022. gada Latvijas filmas